  Анжелика Тихонова корреспондент Удмуртиысь гожъясь Вячеслав Ар-Серги Марий Элысь Карлыган гуртын удмурт лыдӟиськисьёсын пумиськылӥз. Озьы ик ужрадэ «Удмурт Кенеш» огазеяськонлэн но Удмуртиысь йӧскалык лыдӟетъюртлэн ыстэм муртъёссы вуылӥзы. Со сярысь «Удмурт Кенешлэн» пресс-службаез ивортэ. Кемалась ик ӧвӧл Вячеслав Ар-Серги ӵапак Марий Элын «Перекрёстки» выль книгазэ поттӥз. Соин ик выль уженыз нырысетӥ тодматонэз но отын радъязы.  Гожъяськисьлэн выль книгаеныз тодматсконэ лыдӟетъюртъёсын ужасьёс, дышетӥсьёс но школаын дышетскись пиналъёс пыриськизы. Котькуд мылкыд карись авторлы юан сётыны быгатӥз. Тунсыко юан понна кузьым - книга но авторен нимаз туспуктэм.  Гожъяськисез Марий Элын туж гажало шуыса шӧдӥськиз. Аслаз но Вячеслав Ар-Сергилэн пор шаерен умой кусыпъёсыз. Дышетскон аръёсаз диалектологияя экспедицие вуылэм, ньылетӥ курсын дышетскыкуз Йошкар-Олаын куинь толэзь ӵоже практика ортчем. Кема ымы ӧз берытскы тодмотэм кылъёсты вераны. Но сӥзьыл гуртысь пиосты армие келян юмшатонэ сюрыса, ӵукназэ пор кылын ӟечбуръяськыса сайкай Вячеслав Ар-Серги, гожъяськисьПусъём, ужрад «Удмурт Кенеш» огазеяськонлэн ӵектосэз улсын Удмуртиысь лулчеберетъя министерство юрттэмен радъяськиз. Тодэ вайытом, кык удмурт гожъясьёс Удмуртиысь кивалтэтлэсь литературая премиоссэ басьтозы. Тегъёс: Лулчеберет Литература Удмуртия УдмуртКенеш удмуртъёс гожъясьёс МарийЭл Йӧскалыклыдӟетъюрт  